પીએમ મોદીએ ધ હેગમાં ડચ વડાપ્રધાન માર્ક રુટ સાથે અધિકૃત બેઠક કરી હતી અને ત્યાર બાદ મીડિયા નિવેદન જાહેર કર્યું હતું. સાથે જ નરેન્દ્ર મોદીએ પોતાના ભાવભીના સ્વાગત બદલ ડચ પીએમનો આભાર માન્યો હતો. તેમણે નેધરલેન્ડ્સને ભારતને સહયોગ કરતો દેશ કહ્યો હતો. પીએમ મોદીએ કહ્યું કે, 'નેધરલેન્ડ્સની મદદથી જ ભારતને મિસાઇલ ટેક્નોલોજી કંટ્રોલ રિઝાઇમની સભ્યતા મળી શકી છે. ભારતમાં સૌથી વધુ રોકાણ કરનાર દેશોમાં નેધરલેન્ડ્સ પાંચમા નંબરે છે. નેધરલેન્ડસની ઘણી કંપનીઓ ભારતમાં રોકાણ કરી રહી છે. છેલ્લા ત્રણ વર્ષોમાં નેધરલેન્ડ્સના રોકાણકારોએ ભારતમાં ત્રીજું સૌથી મોટું રોકાણ કર્યું છે અને તેમાં સતત વધારો થઇ રહ્યો છે.'